**Valsts finansēts ilgstošas sociālās aprūpes un sociālās rehabilitācijas pakalpojums**

|  |  |
| --- | --- |
| **Pakalpojuma funkcija/uzdevums** | Nodrošināt personai, kura vecuma vai veselības stāvokļa dēļ nespēj sevi aprūpēt, kā arī bāreņiem un bez vecāku gādības palikušiem bērniem mājokli, pilnu aprūpi un sociālo rehabilitāciju. |
| **Pakalpojuma īss apraksts** | Ilgstošas sociālās aprūpes un sociālās rehabilitācijas institūcijas nodrošina klientam mājokli, nepieciešamā līmeņa sociālo aprūpi un sociālo rehabilitāciju. Ilgstošas sociālās aprūpes un sociālās rehabilitācijas institūcija var klientam nodrošināt arī ārstniecības personas noteikta ārstēšanas plāna izpildi. |
| **Pakalpojuma saņēmējs** | Persona, kura deklarējusi savu dzīvesvietu pašvaldības administratīvajā teritorijā. |
| **Pakalpojuma saņēmēja apraksts (ja pakalpojuma saņēmējam ir speciāli definēti kritēriji)** | 1. Pilngadīgām neredzīgām personām un personām ar smagiem un ļoti smagiem garīga rakstura traucējumiem (ar I. un II. grupas invaliditāti), kurām funkcionālo traucējumu smaguma pakāpes un aprūpes līmeņa dēļ nepieciešams saņemt pakalpojumu ilgstošas sociālās aprūpes un sociālās rehabilitācijas institūcijā. 2. Bērniem ar smagiem un ļoti smagiem garīgās un fiziskās attīstības traucējumiem vecumā līdz četriem gadiem, kuriem funkcionālo traucējumu smaguma pakāpes dēļ nav iespējams nodrošināt aprūpi ģimenē, pie aizbildņa vai audžuģimenē. 3. Bērniem ar smagiem un ļoti smagiem garīga rakstura traucējumiem vecumā no četriem līdz 18 gadiem, kuriem funkcionālo traucējumu smaguma pakāpes dēļ nav iespējams nodrošināt aprūpi ģimenē, pie aizbildņa vai audžuģimenē. 4. Bāreņiem vecumā līdz diviem gadiem — uz laiku, līdz tiek uzsākta aprūpe pie aizbildņa vai audžuģimenē, bet kopumā ne ilgāk kā sešus mēnešus, šajā periodā neieskaitot bērna adopcijas procesu, ja tas uzsākts pirmo sešu mēnešu laikā kopš bērna ievietošanas ilgstošas sociālās aprūpes un sociālās rehabilitācijas institūcijā. 5. Bez vecāku gādības palikušiem bērniem vecumā līdz diviem gadiem — uz laiku, līdz bērns atgriežas ģimenē vai tiek uzsākta viņa aprūpe pie aizbildņa vai audžuģimenē, bet kopumā ne ilgāk kā sešus mēnešus, šajā periodā neieskaitot bērna adopcijas procesu, ja tas uzsākts pirmo sešu mēnešu laikā kopš bērna ievietošanas ilgstošas sociālās aprūpes un sociālās rehabilitācijas institūcijā. |
| **Atgādinājums saņēmējam** | Ilgstošas sociālās aprūpes un sociālās rehabilitācijas pakalpojumu sniegšanu par valsts budžeta līdzekļiem koordinē SIVA. |
| **Brīdinājums saņēmējam** | Pakalpojuma sniegšanu ilgstošas aprūpes un sociālās rehabilitācijas institūcijā pilngadīgai personai var pārtraukt, ja:   1. Persona apdraud citu personu veselību, dzīvību vai sistemātiski pārkāpj noslēgtā līguma noteikumus. 2. Personai rehabilitācijas rezultātā vairs nav nepieciešami ilgstošas aprūpes un sociālās rehabilitācijas institūcijas pakalpojumi un tos var nomainīt ar pakalpojumiem dzīvesvietā. 3. Persona lūdz pārtraukt pakalpojumu sniegšanu. 4. Persona izcieš sodu ieslodzījuma vietā. 5. Persona atrodas prombūtnē ilgāk par 12 mēnešiem. |
| **Normatīvie akti, kas reglamentē pakalpojuma sniegšanu** | „Sociālo pakalpojumu un palīdzības likums”  Izdevējs: Saeima  Veids: likums  Statuss: spēkā esošs  Pieņemts: 31.10.2002.  Stājies spēkā: 01.01.2003.  Hipersaite:  <https://likumi.lv/doc.php?id=68488>  „Noteikumi par sociālo pakalpojumu un sociālās palīdzības saņemšanu”  Izdevējs: Ministru kabinets  Veids: noteikumi  Numurs: 138  Statuss: spēkā esošs  Pieņemts: 02.04.2019.  Stājies spēkā: 05.04.2019.  Hipersaite: <https://m.likumi.lv/doc.php?id=305995>  „Par sociālo pakalpojumu saņemšanas un samaksas kārtību Rojas novadā”  Izdevējs: Rojas novada Dome  Veids: Saistošie noteikumi Nr. 2/2017 (Konsolidētā versija ar grozījumiem, kas apstiprināti Rojas novada domes sēdē 2018. gada 20. septembrī lēmums Nr.12 (prot.Nr.2),precizēti Rojas novada domes sēdē 2018.gada 17. aprīlī lēmums Nr.58 (prot. Nr.4).  Statuss: spēkā esošs  Apstiprināts: 17.01.2017.  Hipersaite: <http://roja.lv/lv/saistosie-noteikumi> |
| **Pakalpojuma saņemšanai nepieciešamie dokumenti** | Lai pieņemtu lēmumu par nepieciešamību ievietot ilgstošās sociālās aprūpes un sociālās rehabilitācijas institūcijā, persona vai tās likumiskais pārstāvis sociālajā dienesta iesniedz:   1. Iesniegumu. 2. Ģimenes ārsta izsniegtu izziņu par personas veselības stāvokli, kurā norādīts funkcionālo traucējumu veids un akūtas infekcijas pazīmes, kas var ietekmēt sociālo pakalpojumu sniegšanas kārtību. 3. Psihiatra atzinumu par personas psihisko veselību un speciālajām (psihiatriskajām) kontrindikācijām pakalpojuma saņemšanai. 4. Citus dokumentus, ja tie nepieciešami lēmuma pieņemšanai par atbilstošā sociālā pakalpojuma piešķiršanu.   Pēc minēto dokumentu saņemšanas sociālais darbinieks viena mēneša laikā, veic atbilstošas darbības:   1. Izvērtē personas sociālo situāciju, ja nepieciešams, apmeklē personu dzīvesvietā vai atrašanās vietā. 2. Veic personas fizisko un garīgo spēju izvērtējumu un aprūpes līmeņa noteikšanu personām ar ierobežotām pašaprūpes spējām. 3. Pieņem lēmumu par sociālā pakalpojuma piešķiršanu/atteikšanu un informē personu par pieņemto lēmumu. 4. Mēneša laikā iesniedz Sociālās integrācijas aģentūrai lēmumu par valsts finansēta ilgstošas sociālās aprūpes un sociālās rehabilitācijas pakalpojuma nepieciešamību, klienta iesniegumu, kā arī citus nepieciešamos dokumentus un attiecīgos izvērtējumus. |
| **Pakalpojuma termiņa apraksts** | Pakalpojuma termiņš tiek atrunāts līgumā par pakalpojuma sniegšanu starp pakalpojuma sniedzēju un pakalpojuma saņēmēju. |
| **Administratīvais process** | Ir |
| **Administratīvā procesa apraksts** | Rojas novada Sociālā dienesta lēmumu par nepieciešamību ievietot ilgstošās sociālās aprūpes un sociālās rehabilitācijas institūcijā vai atteikumu pakalpojuma pieprasītājs var apstrīdēt mēneša laikā no tā spēkā stāšanās dienas, iesniedzot iesniegumu Rojas novada domē.  Adrese: Rojas novada pašvaldība, Zvejnieku ielā 3, Rojā, Rojas novadā, LV-3264 tālr.: 632320502.  Rojas novada domes Administratīvo aktu var pārsūdzēt Administratīvajā tiesā likumā noteiktajā kārtībā.  Adrese: Liepājas tiesu nams  Lielā iela 4, Liepāja, LV-3401  Tālr.: 63407901  Fakss: 63407915  e-pasts: [liepaja.administrativa@tiesas.lv](mailto:liepaja.administrativa@tiesas.lv) |
| **Pakalpojuma kanāli** | Klātiene |
| **Ar pakalpojuma saņemšanu saistītie maksājumi** | NAV |
| **Nepieciešamās veidlapas** | Iesniegums |
| **Pakalpojuma atslēgvārdi** | Ilgstošās sociālās aprūpes un sociālās rehabilitācijas institūcijas pakalpojums par valsts budžeta līdzekļiem |
| **Pakalpojuma sniedzēja darba laiki** | Darba dienās: P.8.00-18.00; T.8.00-17.00 – pusdienas pārtraukums no 13.00-14.00; Piektd.8.00-15.00 - bez pusdienas pārtraukuma |
| **Pakalpojuma sniedzēja adrese** | Rojas novada pašvaldība – Sociālais dienests, Celtnieku iela 6, Roja, LV 3264; [www.roja.lv](http://www.roja.lv/) |
| **Tālrunis, e-pasts** | 63269551; e-pasts: [socialaisdienests@roja.lv](mailto:socialaisdienests@roja.lv) |

**Pakalpojuma soļi:**

1. Lai saņemtu pakalpojumu ilgstošās sociālās aprūpes un sociālās rehabilitācijas institūcijā persona vai viņa likumiskais pārstāvis, vēršas Rojas novada Sociālajā dienestā Celtnieku iela 6, Roja, LV 3264.
2. Sociālais darbinieks reģistrē iesniegumu.
3. Sociālais darbinieks sagatavo lēmuma projektu par pakalpojuma ilgstošās sociālās aprūpes un sociālās rehabilitācijas institūcijā nepieciešamību vai atteikumu un nosūta to Rojas novada Sociālā dienesta vecākajam sociālajam darbiniekam izskatīšanai.
4. Rojas novada Sociālā dienesta vecākais sociālais darbinieks izskata dokumentus un lēmuma projektu nodot apstiprināšanai Rojas novada sociālā dienesta vadītājam.
5. Sociālais darbinieks saņem lēmumu un informē par to pakalpojuma pieprasītāju.
6. Ja lēmumā noteikta sociālās rehabilitācijas pakalpojuma nepieciešamība, sociālais dienests lēmumu ar pievienotajiem dokumentiem nosūta uz SIVA, bet atteikuma gadījumā lēmums tiek nosūtīts pakalpojuma pieprasītājam, norādot neatbilstību.